Miklós Béla Hoffer
Miklós Béla Hoffer  (Boedapest, 24 oktober 1910 – Grins, 7 oktober 1987) wie in Nederlânsk tekenlearaar en byldhouwer.

Libben 
Hoffer waard yn 1910 yn Boedapest berne út Hongaarske âlden dy't fan etnysk Dútsk komôf wiene. Hy kaam yn 1919 mei in bernetransport nei Nederlân. Hy folge de kweekskoalle yn Hilfertsom en waard dosint yn Fryslân; yn Huzum wie Beb Mulder ien fan syn learlingen. Hoffer boaske yn 1941 oan Agatha Theodora van der Werf (1910-2012). Yn 1949/1950 waard er naturalisearre ta Nederlanner. 

Neist learaar wie Hoffer lid fan de Friese Kunstkring en aktyf as byldhouwer. Hy wurke figueratyf yn hout en stien en makke ûnder mear kristlik religieusk wurk.

Sjoch ek 
 List fan Nederlânske byldhouwers

	

Hongaarsk byldhouwer
Nederlânsk byldhouwer
Persoan fan Hongaarsk-Dútsk komôf
Nederlânsk persoan fan Hongaarsk komôf
Nederlânsk persoan fan Dútsk komôf
Persoan berne yn 1910
Persoan stoarn yn 1987